ПРОЕКТ


 НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 5 ЗА ОБЩИНСКАТА СОБСТВЕНОСТ (приета с Реш. № 290/28.05.2021 г.; изм. с Реш. № 343/29.08.2025 г.)

§1. В чл.1, ал. 1, т. 3 се прави следното допълнение и придобива следния вид:
3. правомощията на общински съвет Куклен, на кмета на община Куклен, на кметовете на кметства и на кметските наместници по разпореждане и управление на имоти и вещи - общинска собственост.

§2. В чл. 2 се създава нова ал.1 в следния вид:
Чл. 2. (1) Общинската собственост се управлява в интерес на населението в община Куклен, съобразно разпоредбите на Закона за общинската собственост, според предназначението й и за нуждите, за които е предоставена, под общото ръководство и контрол на общинския съвет.

§3. В чл. 2 се създава нова ал.2 в следния вид:
Чл.2. (2) Кметът на общината, кметовете на кметства и кметските наместници, управляват с грижата на добър стопанин имотите и вещите-общинска собственост, намиращи се на територията на общината, на кметството/кметското наместничество. 

§4. В чл. 2 се създава нова ал. 3 в следния вид:
Чл.2. (3) При отдаването под наем, под аренда, при ползването на дървесина и недървесни горски продукти и при разпореждане с имоти и вещи - общинска собственост, които се намират на територията на съответното населено място извън територията на общинския център, извън случаите на приватизация, с решението по чл. 21, ал. 1, т. 8 от Закона за местното самоуправление и местната администрация общинският съвет определя:
 1. не по-малко от 30 на сто от постъпленията от продажбата на общински нефинансови активи да се използват за финансиране на изграждането, за основен и текущ ремонт на социалната и техническата инфраструктура на територията на съответното населено място;
 2. не по-малко от 30 на сто от постъпленията от разпореждането с друго общинско имущество, извън имуществото по т. 1, от наем, от аренда на земеделски земи и горски територии и от ползването на дървесина и недървесни горски продукти от горите, общинска собственост, да се използват за изпълнение на дейности от местно значение в съответното населено място.

§5. В чл. 2 се създава нова ал. 4 в следния вид:
Чл.2. (4) Кметовете на кметства, кметските наместници и/или определени от тях служители от съответната администрация се включват в състава на комисиите по провеждането на търговете и конкурсите в случаите, в които предоставянето под наем, под аренда или разпореждането с имоти - общинска собственост, на територията на съответното населено място, се извършва от кмета на общината, както и в комисиите за възлагане изпълнението на дейности и за ползването на дървесина и недървесни горски продукти от горските територии – общинска собственост, в съответното населено място.

§6. Чл. 11, ал. 4 се изменя и придобива следния вид:
Чл.11. (4) Публичната общинска собственост, предназначена за осъществяване функциите на общинската администрация в населените места, които са кметства, се управлява от кметa на съответното населено място.

§7. В чл. 11 се създава нова ал.5 в следния вид:
(5) Кметът на общината упражнява контрол по управлението на имотите по ал. 2, ал. 3 и
ал.4.

§8. Чл. 19, ал. 1 се изменя и придобива следния вид:
Чл. 19. (1) Със заповед на кмета на общината, без провеждане на тръжна или конкурсна процедура, се предоставят безвъзмездно помещения-частна общинска собственост, на политическите партии, които имат парламентарна група или достатъчен брой народни представители да образуват такава, за осъществяване на тяхната дейност.

§9. Чл. 19, ал. 7 се изменя и придобива следния вид:
Чл.19. (7) Договорите с политическа партия се прекратяват, когато партията придобие в собственост помещения от същия вид, годни за постоянно ползване, престане да отговаря на условията за предоставяне на общински имот, определени с отделен закон, както и в случаите по чл. 32, ал. 3 от Закона за политическите партии.

§10. Чл. 20, ал. 1 се изменя и придобива следния вид:
Чл. 20. (1) Със заповед на кмета на общината, без провеждане на тръжна или конкурсна
процедура, се предоставят помещения за нуждите на общинските ръководства на синдикалните организации.

§11. Създава се нов чл.21а с алинеи 1 и 2 в следния вид:
Чл. 21а. (1) Правоотношенията по чл. 18, ал. 3, чл. 19, ал. 4 и чл. 20, ал. 2 се прекратяват със заповед на кмета на общината, в която се посочва основанието за прекратяване, събраните доказателства и срокът на опразване, който не може да бъде по-дълъг от един месец.
(2) Заповедта по предходната алинея може да се обжалва пред административния съд по реда на Административнопроцесуалния кодекс. Жалбата не спира изпълнението на заповедта, освен ако съдът разпореди друго.

§12. Създава се нов чл.21б с алинеи 1, 2 и 3 в следния вид:
Чл. 21б. (1) При възникване на належаща общинска нужда наемателите на помещения по чл. 18, ал. 2 и чл. 20 са длъжни да ги освободят в срок от 3 месеца от връчване на съобщението за освобождаване.
(2) Ако имотът по ал. 1 не бъде освободен доброволно, той се освобождава по административен ред въз основа на заповед на кмета на общината, която се привежда в изпълнение със съдействието на органите на полицията.
(3) Заповедта по ал. 2 може да се обжалва пред административния съд по реда на Административнопроцесуалния кодекс. Жалбата не спира изпълнението на заповедта, освен ако съдът разпореди друго.

§13. Чл. 23, ал. 1 се допълва и придобива следния вид:
Чл. 23. (1) Земите от общинския поземлен фонд, с изключение на мерите, пасищата и ливадите, се отдават под наем и/или под аренда чрез публичен търг, по реда на Глава осма от тази наредба, при спазване разпоредбите на Закона за собствеността и ползването на земеделските земи и Закона за арендата в земеделието. Въз основа на резултатите от проведения търг се сключва договор за наем, като срокът на договора не може да бъде по-дълъг от 10 години.

§14. Създава се нов чл. 26а с алинеи 1 и 2 в следния вид:
Чл. 26а. (1) Земите от общинския поземлен фонд могат да се отдават под наем или аренда без търг:
1. когато са заети с трайни насаждения;
2. когато не са били използвани две или повече стопански години;
3. в случаите по чл. 37в, ал. 10 от ЗСПЗЗ;
4. на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, когато земите са пасища, мери или ливади;
5. в други случаи, определени в закон.
(2) Общинският съвет по предложение на кмета на общината определя маломерни имоти от общинския поземлен фонд, които могат да се отдават под наем за една година без търг.

§15. Чл. 61, ал. 2 се изменя и придобива следния вид:
Чл. 61. (2) Със заповедта по ал. 1 се утвърждава и тръжната или конкурсна документация, цената за нейното закупуване и мястото, откъдето може да се закупи, условията за оглед на обектите, както и срокът за приемане на заявления за участие и за подаване на оферти в тръжната процедура. Минималното съдържание на тръжната или конкурсна документацията е:

§16. Чл. 62, ал.1 се допълва и придобива следния вид:
Чл. 62. (1) Обявата за провеждането на търга или конкурса се публикува в поне един регионален ежедневник и на официалния сайт на община Куклен и се поставя на видно място в сградата на общинска администрация гр. Куклен, в 3 – дневен срок от издаване на заповедта за откриване на тръжната или конкурсната процедура.

§17. Чл.107, ал. 2 се допълва и придобива следния вид:
Чл. 107. (2) Първият екземпляр от акта се съхранява в Службата по вписванията, а вторият – в общината. Препис от акта се изпраща в 7-дневен срок от вписването му на Службата по геодезия, картография и кадастър, на областния управител и на лицата, на които е предоставен имотът.

§ 18. Създава се нов § 8 в Преходни и заключителни разпоредби със следния текст:
§ 8. Наредба за изменение и допълнение на Наредба № 5 за общинската собственост, приета с Решение № …..…., взето с Протокол № …..….… от …….…………. година на Общински съвет Куклен, влиза в сила три дни от обнародването.

Кмет на Община Куклен

